CELEX: E2010C0160
Language: ro
Date: 2010-04-21 00:00:00
Title: Decizia Autorității AELS de Supraveghere nr. 160/10/COL din 21 aprilie 2010 privind garanțiile suplimentare pentru Norvegia în ceea ce privește boala Aujeszky

16.12.2010   
            
            
               RO
            
            
               Jurnalul Oficial al Uniunii Europene
            
            
               L 332/45
            
         DECIZIA AUTORITĂȚII AELS DE SUPRAVEGHERE
   NR. 160/10/COL
   din 21 aprilie 2010
   privind garanțiile suplimentare pentru Norvegia în ceea ce privește boala Aujeszky
   AUTORITATEA AELS DE SUPRAVEGHERE,
   având în vedere Acordul privind Spațiul Economic European, în special articolul 17 și Protocolul 1 la acord, în special articolul 4 litera (d),
   având în vedere Acordul dintre statele AELS privind instituirea unei Autorități de Supraveghere și a unei Curți de Justiție, în special articolul 5 alineatul (2) litera (d) și Protocolul 1 la acesta, în special articolul 1 litera (c),
   având în vedere actul menționat în anexa I capitolul I punctul 4.1.1 din Acordul privind Spațiul Economic European privind problemele de inspecție veterinară care afectează schimburile intracomunitare cu bovine și porcine, Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), astfel cum a fost modificat și adaptat la Acordul privind SEE prin Protocolul 1 la acesta, în special articolul 8 și articolul 10 alineatul (1),
   având în vedere actul menționat în anexa I capitolul I punctul 4.2.84 din Acordul privind SEE, Decizia 2008/185/CE a Comisiei din 21 februarie 2008 privind garanțiile suplimentare în legătură cu boala Aujeszky în schimburile intracomunitare cu porci și criteriile de furnizare a informațiilor despre această boală (2), astfel cum a fost modificat,
   având în vedere Decizia nr. 226/96/COL a Autorității AELS de Supraveghere (3),
   întrucât:
   
               (1)
            
            
               Prin Decizia nr. 226/96/COL, Norvegiei i s-au acordat garanții suplimentare în ceea ce privește boala Aujeszky.
            
         
               (2)
            
            
               De la adoptarea Deciziei nr. 226/96/COL, legislația Uniunii Europene referitoare la garanțiile suplimentare în ceea ce privește boala Aujeszky a fost modificată în vederea garantării compatibilității acesteia cu normele internaționale privind această boală și a unui mai bun control al acesteia în cadrul Uniunii.
            
         
               (3)
            
            
               Prin Decizia nr. 55/2009 a Comitetului mixt al SEE (4), Decizia 2008/185/CE, astfel cum a fost modificată, a fost încorporată în Acordul privind SEE ca punctul 4.2.84 al capitolului I din anexa I la acordul menționat.
            
         
               (4)
            
            
               Guvernul norvegian consideră că teritoriul țării este indemn de boala Aujeszky în conformitate cu articolul 10 alineatul (1) din Directiva 64/432/CEE. Norvegia a prezentat Autorității AELS de Supraveghere documentele justificative care demonstrează, în special, că situația face obiectul unei supravegheri permanente și, prin urmare, au fost instituite măsuri de supraveghere corespunzătoare care să garanteze că teritoriul Norvegiei este indemn de boala Aujeszky.
            
         
               (5)
            
            
               Norvegia a solicitat Autorității AELS de Supraveghere actualizarea Deciziei nr. 226/96/COL pentru a se ține seama de noile schimbări legislative în materie de garanții suplimentare pentru schimburile cu porcine din interiorul Uniunii în ceea ce privește boala Aujeszky.
            
         
               (6)
            
            
               Prin urmare, este oportun să se abroge Decizia nr. 226/96/COL în conformitate cu cele mai recente schimbări legislative în materie de garanții suplimentare pentru schimburile cu porcine din interiorul Uniunii în ceea ce privește boala Aujeszky.
            
         
               (7)
            
            
               Noua decizie va acorda Norvegiei garanții identice celor acordate anterior și le va alinia cu noile criterii prevăzute în legislația SEE relevantă, în special Decizia 2008/185/CE, astfel cum a fost modificată.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului veterinar al AELS care asistă Autoritatea AELS de Supraveghere,
            
         ADOPTĂ PREZENTA DECIZIE:
   Articolul 1
   Toate regiunile Norvegiei sunt indemne de boala Aujeszky, iar vaccinarea este interzisă.
   Articolul 2
   Norvegiei i se acordă garanțiile suplimentare privind boala Aujeszky prevăzute de Decizia 2008/185/CE, astfel cum a fost modificată, în cazul schimburilor cu porcine în cadrul Spațiului Economic European (denumit în continuare „SEE”).
   Articolul 3
   Norvegia are același statut ca și statele membre ale UE enumerate în anexa I la Decizia 2008/185/CE.
   Articolul 4
   Instituția menționată la punctul 1 din anexa III la Decizia 2008/185/CE este Veterinærinstituttet, Oslo, Norvegia.
   Articolul 5
   Prin prezenta se abrogă Decizia nr. 226/96/COL.
   Articolul 6
   Prezenta decizie intră în vigoare la 21 aprilie 2010.
   Articolul 7
   Prezenta decizie se adresează Regatului Norvegiei.
   Articolul 8
   Numai versiunea în limba engleză este autentică.
   
      Adoptată la Bruxelles, 21 aprilie 2010.
      
         
            Pentru Autoritatea AELS de Supraveghere
         
         Per SANDERUD
         
            Președinte
         
         Sverrir Haukur GUNNLAUGSSON
         
            Membru al Colegiului
         
      
   
   
      (1)  JO 121, 29.7.1964, p. 1977/64.
   
      (2)  JO L 59, 4.3.2008, p. 19.
   
      (3)  JO L 78, 20.3.1997, p. 46.
   
      (4)  JO L 232, 3.9.2009, p. 1.